CELEX: 31982R1105
Language: el
Date: 1982-05-06 00:00:00
Title: Κανονισμός (EOK) αριθ. 1105/82 τής Επιτροπής τής 6ης Μαΐου 1982 περί τού καθεστώτος εισαγωγών στή Γαλλία καί Ιρλανδία ορισμένων κλωστοϋφαντουργικών προϊόντων (κατηγορία 4) καταγωγής Αιγύπτου

Avis juridique important

|

31982R1105

Κανονισμός (EOK) αριθ. 1105/82 τής Επιτροπής τής 6ης Μαΐου 1982 περί τού καθεστώτος εισαγωγών στή Γαλλία καί Ιρλανδία ορισμένων κλωστοϋφαντουργικών προϊόντων (κατηγορία 4) καταγωγής Αιγύπτου  

Επίσημη Εφημερίδα αριθ. L 128 της 11/05/1982 σ. 0012 - 0013

***** ΚΑΝΟΝΙΣΜΟΣ (ΕΟΚ) αριθ. 1105/82 ΤΗΣ ΕΠΙΤΡΟΠΗΣ  της 6ης Μαΐου 1982  περί του καθεστώτος εισαγωγών στη Γαλλία και Ιρλανδία ορισμένων κλωστοϋφαντουργικών προϊόντων (κατηγορία 4) καταγωγής Αιγύπτου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 661/82 (2), και ιδίως τα άρθρα 11 και 15,  Εκτιμώντας:  ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές στη Γαλλία και Ιρλανδία πλεκτών εσωτερικών ενδυμάτων (κατηγορίας 4), καταγωγής Αιγύπτου, έχουν υπερβεί τα όρια που καθορίζονται στην παράγραφο 3 του εν λόγω άρθρου 11·  ότι, σύμφωνα με τις διατάξεις της παραγράφου 5 του εν λόγω άρθρου 11, αίτηση για διαβουλεύσεις κοινοποιήθηκε στην Αίγυπτο·  ότι μετά τις διαβουλεύσεις θα πρέπει να υπαχθούν τα εν λόγω προϊόντα σε ποσοτικούς περιορισμούς για τη Γαλλία και την Ιρλανδία για το έτος 1982·  ότι, σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα V του εν λόγω κανονισμού.  ότι τα προϊόντα που εξήχθησαν από την Αίγυπτο προς τη Γαλλία και Ιρλανδία μεταξύ της 1ης Ιανουαρίου 1982 και της ημερομηνίας ενάρξεως της ισχύος του παρόντος κανονισμού, πρέπει να αφαιρεθούν από το προσωρινό ποσοτικό όριο για το 1982·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στη Γαλλία και Ιρλανδία των προϊόντων της κατηγορίας που αναφέρεται στο παράρτημα, καταγωγής Αιγύπτου, υπόκεινται σε ποσοτικό περιορισμό που περιλαμβάνεται στο ίδιο παράρτημα με την επιφύλαξη των διατάξεων του άρθρου 2 παράγραφος 1.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Αίγυπτο στη Γαλλία και Ιρλανδία προ της ημερομηνίας της ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την λόγω περίοδο.  2. Οι εισαγωγές των προϊόντων που αποστέλλονται από την Αίγυπτο προς τη Γαλλία και Ιρλανδία μετά την έναρξη ισχύος του παρόντος κανονισμού υπόκεινται στο σύστημα του διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.  3. Για την εφαρμογή των διατάξεων της παραγράφου 2, όλες οι ποσότητες των προϊόντων που αποστέλλονται από την Αίγυπτο προς τη Γαλλία και Ιρλανδία μεταξύ της 1ης Ιανουαρίου 1982 και της ενάρξεως ισχύος του παρόντος κανονισμού και τίθενται σε ελεύθερη κυκλοφορία, αφαιρούνται από το ποσοτικό όριο που θεσπίστηκε για το 1982.  Άρθρο 3  Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται έως τις 31 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 6 Μαΐου 1982.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 365 της 27. 12. 1978, σ. 1.  (2) ΕΕ αριθ. L 82 της 29. 3. 1982, σ. 1.  ΠΑΡΑΡΤΗΜΑ  1.2.3.4.5.6.7 //   //   //   //   //   //   //   // Κατη-  γορία  // Κλάση  του Κοινού  Δασμολογίου   // Κώδικας  NIMEXE (1982)   // Περιγραφή εμπορευμάτων   // Κράτη  μέλη  // Μονάδες  // Ποσοτικά όρια από  1ης Ιανουαρίου έως  31 Δεκεμβρίου 1982  //   //   //   //   //   //   //   // 4   // 60.04  Β Ι  ΙΙ α)  β)  γ)  ΙV β) 1 αα)  δδ)  2 εε)  δ) 1 αα)  δδ)  2 δδ)   //  60.04-19, 20, 22, 23, 24, 26, 41, 50, 58, 71, 79, 89  // Έτοιμα ενδύματα εσωτερικά (εσώρουχα) πλεκτά μη ελαστικά ουδέ συνδεδυασμένα μετά καουτσούκ:  Υποκάμισα και υποκαμισάκια, T-shirts, sous-pulls, φανέλλαι και παρόμοια είδη, πλεκτά μη ελαστικά ουδέ συνδεδυασμένα μετά καουτσούκ, έτερα των ενδυμάτων δια βρέφη, βαμβακηρά ή εκ συνθετικών υφαντικών ινών. T-shirts και sous-pulls εκ τεχνητών υφαντικών ινών έτερα των ενδυμάτων δια βρέφη  // F IRL  // 1 000 τεμάχια  1 000 τεμάχια  // 550  60  //   //   //   //   //   //   //